หุ้นสหรัฐฯปิดในกรอบแคบ
หุ้นสหรัฐฯแกว่งตัวในแดนลบก่อนกระเตื้องขึ้นมาเล็กน้อย จากแรงฉุดของวิกฤตหนี้สินกรีซ ขณะที่ราคาน้ำมันปิดผสมผสาน
15 ก.พ. 2555

หุ้นสหรัฐฯแกว่งตัวในแดนลบก่อนกระเตื้องขึ้นมาเล็กน้อย จากแรงฉุดของวิกฤตหนี้สินกรีซ ขณะที่ราคาน้ำมันปิดผสมผสาน ปัจจัยวิกฤตหนี้สินกรีซฉุดให้ตลาดหุ้นสหรัฐฯวานนี้(14 ก.พ.) แกว่งตัวในแดนลบตลอดทั้งวัน แต่ก็กระเตื้องขึ้นมาเล็กน้อยก่อนปิดตลาด จากข้อมูลยอดค้าปลีกของอเมริกา       ดัชนีหุ้นดาวโจนส์ ลดลง 4.24 จุด (0.03 เปอร์เซ็นต์) ปิดที่ 12,878.28 แนสแดก เพิ่มขึ้น 0.44 จุด (0.02 เปอร์เซ็นต์) ปิดที่ 2,931.83 เอสแอนด์พี ลดลง 1.27 จุด (0.09 เปอร์เซ็นต์) ปิดที่ 1,350.50 ขณะที่ราคาน้ำมันปิดผสมผสาน  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม ลดลง 17 เซนต์ ปิดที่ 100.74 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 23 เซนต์ ปิดที่ 118.16 ดอลลาร์ต่อบาร์เรล